Verokarhu murahti: Aikapankit verolle

Verottajan mukaan työn ja palvelujen vaihtaminen suoraan tai aikapankin kautta on veronalaista toimintaa. Verottaja perustelee vahvistamaansa linjaustaan sillä, että molemmissa tapauksissa työ on vastikkeellista.

Talkootyö ja naapuriapu ovat verottomia, koska niissä työ tehdään ilman korvausta.

Ihmiset vaihtavat aikapankeissa palveluksia toisiin. Vaihtokaupan verokohtelu on herättänyt paljon keskustelua muun muassa sosiaalisessa mediassa. Aikapankkitoimijat ovat pelänneet, että verottajan tiukka linja näivettää vaihdon.

Verohallinto on julkaissut netissä ohjeen aikapankkien verotuksesta. Aikapankeista voi kysyä tiistaista alkaen kymmenen päivän ajan myös Facebookissa verottajan asiantuntijoilta.